கேள்வி: மருது (ஓவியர்) - வாழ்க்கைக் குறிப்பு பற்றி தகவல் சொல்.
பதில்: மிகச் சிறந்த ஓவியர்களில் ஒருவரும், தமிழுக்கு பெருமை சேர்த்தவருமான ’’ட்ராட்ஸ்கி மருது’’ மதுரையில் பிறந்தவர். மதுரை நகரில் உள்ள கோரிப்பாளையம் இவரது பூர்வீகம் ஆகும். இவருக்கு ரத்தினம் என்ற மனைவி உள்ளார். இவரின் தந்தை மருதப்பன் ஒரு டிராட்ஸ்கியவாதி ஆவார். அவரே மருதுவுக்கு சால்வதோர் தாலீ, பாப்லோ பிக்காசோ போன்ற கலைஞர்களைச் சிறுவயதிலேயே அறிமுகப்படுத்தியதாகவும், கையால் வரையப்பட்ட நாட்டுத் தலைவர்களின் படங்களும், பல்வேறு நூல்களும் நிரம்பியதாக அவரது வீடு திகழ்ந்ததாகவும் மருது குறிப்பிட்டுள்ளார். பாகப்பிரிவினை (திரைப்படம்), பாவ மன்னிப்பு (திரைப்படம்), ‘’பாசமலர்’’ ''பதிபக்தி'' உள்ளிட்ட திரைப்படங்களுக்கு கதை, வசனம் எழுதிய எம். எஸ். சோலைமலை இவரது தாத்தா. எம்.எஸ்.சோலைமலையின் மகளும், இவரது தாயாருமான திருமதி. ருக்மணி மருதப்பன் திரைத்துறை சார்ந்த ஈடுபாட்டை இவருக்கு ஊட்டினார். கோயில்கள், திருவிழாக்கள், இசைநாடகம் என்று அரசியல்ரீதியாகவும், பண்பாட்டுரீதியாகவும் திகழும் மதுரையின் நாட்டுப்புற மரபு தம் மீது மிகுந்த தாக்கத்தை ஏற்படுத்தியுள்ளதாகக் குறிப்பிட்டுள்ளார். மதுரை தூய மரியன்னை மேல்நிலைப் பள்ளியில் பள்ளிப்படிப்பையும், சென்னையில் உள்ள அரசு கவின்கலைக் கல்லூரியில் பட்டய, பின்பட்டயப் படிப்புகளையும் படித்தவர். புது தில்லியில் கல்லச்சுக் கலை, உருப்பொறித்தல் ஆகியவற்றில் வரைகலைப் பயிற்சியும் பெற்றவர்.
கேள்வி: மருது (ஓவியர்) - வாளோர் ஆடும் அமலை பற்றி விளக்கவும்.
பதில்: தமிழ்த் திரைப்படங்களில் காட்டப்படும் தமிழ் அரசர்களின் சிம்மாசனம், உடையலங்காரம் போன்ற கூறுகள் உண்மையில் மராத்திய சினிமாவில் காட்டப்பட்ட மொகலாய, விஜயநகர அரசர்களுடையவை என்ற ஆதங்கத்தோடு, இலக்கியத்தையும், வரலாற்றையும் ஆய்வு செய்து தமிழ் மரபுக்கேற்ப வரையப்பட்ட 40 தமிழ் மன்னர்களைப் பற்றிய படங்களும் தகவல்களும் அடங்கிய தொகுப்பு.
கேள்வி: மருது (ஓவியர்) - கார்டூனாயணம் என்பது என்ன?
பதில்: மருதுவின் வடிவமைப்பில், எம். எஸ். எஸ். பாண்டியன், வீ. எம். எஸ். சுபகுணராஜன், டிராட்ஸ்கி மருது ஆகியோரைப் பதிப்பாசிரியர்களாகக் கொண்டு வெளிவந்துள்ள நூல் இதுவாகும். அண்ணாவைப் பற்றிய கேலிச்சித்திரங்களும், சித்திரத்தொகுப்புகளும் அடங்கியது.
கேள்வி: மருது (ஓவியர்) - டிராட்ஸ்கி மருது குறித்த நூல் குறித்து விரிவாக சொல்லுங்கள்.
பதில்: ''காலத்தின் திரைச்சீலை - ட்ராட்ஸ்கி மருது'' என்பது ஓவியர் மருது பற்றி தமிழ் அறிவுலக ஆளுமைகள், அவரது நெருங்கிய உறவினர்கள் பகிர்ந்துகொண்ட கருத்துக்களும், மருதுவின் பேட்டியும் அடங்கிய தொகுப்பு நூலாகும். அகநி பதிப்பகம் வெளியிட்ட இந்நூலை அ. வெண்ணிலா தொகுத்துள்ளார்.
கேள்வி: மருது (ஓவியர்) - இவரது விருப்பத் துறைகள் பற்றி விளக்கவும்.
பதில்: * தமிழ் ஓவிய வரலாறு * இந்திய வரைகதை (காமிக்ஸ்) வரலாறு * சுவரோவியங்கள் * சிற்பங்கள் * நெசவு * திரைப்படம்
கேள்வி: மருது (ஓவியர்) - விருதுகளும் அறிந்தேற்பும் பற்றி விளக்கவும்.
பதில்: 1978ஆம் ஆண்டு தமிழ்நாடு அரசு சிறந்த ஓவியர் விருதினைப் பெற்றார். 2007ஆம் ஆண்டு கலைமாமணி விருது பெற்றுள்ளார். தந்தை பெரியார் முத்தமிழ் மன்றம் இவருக்குப் பெரியார் விருதினை வழங்கியுள்ளது. 2011இல் தமிழ்த் தேசப் பொதுவுடைமைக் கட்சி அவருக்குத் "தமிழ்த் தேசிய புகழொளி" விருதினை வழங்கியது. தமிழ்நாடு அரசு, 11 நவம்பர் 2024 அன்று மருதுவை சென்னைத் திரைப்படக் கல்லூரி தலைவராக நியமித்தது.
கேள்வி: மருது (ஓவியர்) - இவற்றையும் காண்க பற்றி விளக்கவும்.
பதில்: * தஞ்சாவூர் ஓவியப் பாணி * நீர்வர்ணம் * ஓவியத்தின் வரலாறு * இந்துக்களின் ஓவியக் கலை மரபு * சித்தன்னவாசல்